Data was extracted from:https://www.infomed.co.il/drugs/hyaluronic-acid/

המומחים של
Info
med
מסבירים:
חומצה היאלורונית היא חומר המצוי באופן טבעי בסחוס ובנוזל הסינוביאלי סביב המפרקים, בעור ובנוזל הזגוגי המיימי של העין. היא בעלת יכולת ספיחת נוזלים ולכן תורמת לריכוך וגמישות הרקמות השונות בה היא נמצאת.
מתן של חומצה היאלורונית מבחוץ תורם לשיפור מצבים שונים כגון: דלקת מפרקים ניוונית (
אוסטאוארתריטיס
) המלווה בדלקת וכאב, המאופיינת באובדן צמיגותו וגמישותו של הנוזל הסינוביאלי. הטיפול נעשה ע"י זריקות מקומיות לחלל מפרק הברך.
שימוש נוסף, גם כן בזריקות, הוא ל
מילוי קמטים
בפנים.
חומצה היאלורונית נמצאת גם בטיפות עיניים לטיפול ביובש בעיניים ובתמיסות שונות המשמשות במהלך ניתוח
קטרקט
. מכיוון שמדובר בחומר הזהה לחומר המצוי בגוף, הטיפולים השונים לרוב אינם כרוכים בתופעות לוואי פרט לתופעות מקומיות קלות הקשורות לצורת המתן.
מידע על התרופה
אופן נטילת התרופה
טיפות עיניים, זריקות.
תדירות וזמן נטילה
זריקות למפרק הברך- פעם בשבוע, עבור 3 שבועות רצופים. זריקות למילוי קמטים - הזרקה חד פעמית לתקופה של 6-12 חודשים. טיפות עיניים- 4-8 פעמים ביום.
טווח המינון
זריקות לברך- 2 מ"ל (20 מ"ג), פעם בשבוע, עבור 3 שבועות. טיפות עיניים- טיפה אחת, 4-8 פעמים ביום.
תחילת ההשפעה
הזריקות משפיעות תוך מספר שבועות. טיפות העיניים- השפעה מיידית.
משך ההשפעה
הזריקות משפיעות תוך מספר שבועות. טיפות העיניים- השפעה מיידית.
מנה שנשכחה
לגבי הזריקות, לא סביר שתישכח מנה, כיוון שהטיפול ניתן ע"י צוות רפואי. לגבי הטיפות, השימוש הוא לפי הצורך.
הפסקת התרופה
לגבי הזריקות, הפסקת הטיפול תיעשה עפ"י החלטת הרופא. לגבי הטיפות, ניתן להפסיק הטיפול במידת הצורך.
מינון עודף
במקרה של מינון עודף יש להתייעץ עם הרופא המטפל.
אחסון
את הזריקות יש לשמור במקרר, להגן מפני אור. אין להשתמש בבקבוקון טיפות העיניים מעבר ל-12 שעות מהפתיחה.
אזהרות
תזונה
אין הגבלות.
אלכוהול
לא צפויות בעיות מיוחדות.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
במחקרים בבעלי חיים, לא נראה נזק לעובר. אין די מידע לגבי השימוש בתרופה זו בבני אדם. יש להשתמש בתרופה זו בהריון רק במידה והיא חיונית. (B)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
תגובה אלרגית לתרופה זו
זיהום כלשהו
ברקית (glaucoma)
סיכון ממנת יתר
נמוך
סיכון מפיתוח תלות
נמוך
תופעות לוואי
טיפות העיניים - אדמומיות קלה וטשטוש ראיה זמני. זריקות - תופעות באזור ההזרקה (אדמומיות ,נפיחות קלה, שטפי דם ובצקות) ובמקרים נדירים ייתכנו תופעות כגון: בחילה, עייפות, כאב גב ועליית לחץ הדם.
פרטי תגובה עם תרופות אחרות
[טיפות עיניים אחרות]: יש לאפשר מרווח של 5 דקות בין סוגים שונים של טיפות עיניים.
השפעת שימוש ממושך
אין להשתמש בטיפות העיניים לתקופה ממושכת מבלי להיוועץ ברופא.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא